Document ID: 32009D0560

KOMISIJOS SPRENDIMAS
2009 m. liepos 22 d.
kuriuo patvirtinamos tam tikros iš dalies pakeistos 2009 m. gyvūnų ligų ir zoonozių likvidavimo ir stebėsenos programos ir iš dalies keičiamos Sprendimo 2008/897/EB nuostatos dėl Bendrijos finansinio įnašo, skirto kai kurių valstybių narių šiuo sprendimu patvirtintoms programoms
(pranešta dokumentu Nr. C(2009) 5475)
(2009/560/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 24 straipsnio 5 ir 6 dalis bei 25 straipsnio 1 ir 2 dalis,
kadangi:
(1)
Sprendimu 90/424/EEB nustatytos procedūros, reglamentuojančios Bendrijos finansinį įnašą į gyvūnų ligų ir zoonozių likvidavimo, kontrolės ir stebėsenos programų vykdymą.
(2)
2008 m. lapkričio 28 d. Komisijos sprendimu 2008/897/EB, patvirtinančiu metines ir daugiametes 2009 m. ir vėlesniems metams valstybių narių pateiktas tam tikrų gyvūnų ligų ir zoonozių likvidavimo, kontrolės ir stebėsenos programas (2), patvirtintos tam tikros nacionalinės programos ir kiekvienai valstybių narių pateiktai programai nustatyta Bendrijos finansinio įnašo norma ir didžiausia galima suma.
(3)
Belgija, Danija, Airija, Ispanija, Prancūzija, Latvija, Lietuva, Nyderlandai, Portugalija ir Suomija pateikė iš dalies pakeistas mėlynojo liežuvio ligos likvidavimo ir stebėsenos programas.
(4)
Komisija šias iš dalies pakeistas programas įvertino tiek veterinariniu, tiek finansiniu požiūriu. Nustatyta, kad šios programos atitinka tam tikrų Bendrijos veterinarijos teisės aktų nuostatas, ypač 2008 m. balandžio 25 d. Komisisjos sprendimu 2008/341/EB išdėstytus Bendrijos tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų kriterijus (3). Dėl to šios iš dalies pakeistos programos turėtų būti patvirtintos.
(5)
Danija, Ispanija, Italija, Liuksemburgas, Nyderlandai, Portugalija, Suomija ir Jungtinė Karalystė pateikė iš dalies pakeistas užkrečiamosios spongiforminės encefalopatijos (USE) stebėsenos programas.
(6)
Komisija šias iš dalies pakeistas programas įvertino tiek veterinariniu, tiek finansiniu požiūriu. Nustatyta, kad šios programos atitinka tam tikrų Bendrijos veterinarijos teisės aktų nuostatas, ypač Sprendimu 2008/341/EB nustatytus kriterijus. Dėl to šios iš dalies pakeistos programos turėtų būti patvirtintos.
(7)
2007 m. lapkričio 30 d. Komisija sprendimu 2007/782/EB, patvirtinančiu metines ir daugiametes nacionalines tam tikrų gyvūnų ligų ir zoonozių likvidavimo, kontrolės ir stebėsenos programas, valstybių narių pateiktas 2008 m. ir vėlesniems metams ir nustatančiu Bendrijos finansinį įnašą (4), patvirtino daugiametę Slovėnijos pasiutligės likvidavimo programą. Ši programa antriesiems metams buvo patvirtinta Sprendimu 2008/897/EB.
(8)
Slovėnija antriesiems šios daugiametės pasiutligės likvidavimo programos metams pateikė iš dalies pakeistą programos variantą. Komisija šias iš dalies pakeistas programas įvertino tiek veterinariniu, tiek finansiniu požiūriu. Nustatyta, kad šios programos atitinka tam tikrų Bendrijos veterinarijos teisės aktų nuostatas, ypač Sprendimu 2008/341/EB nustatytus kriterijus. Dėl to ši iš dalies pakeista programa turėtų būti patvirtinta.
(9)
Nacionalinės mėlynojo liežuvio ligos likvidavimo ir stebėsenos programos, patvirtintos Sprendimu 2008/897/EB, numatė skiepijimo nuo šios ligos kampanijas 2009 m. Tačiau skiepijimo išlaidos nebuvo įtrauktos į išlaidas, kurios gali būti padengtos iš Bendrijos finansinio įnašo.
(10)
Dėl atitinkamų valstybių narių epidemiologinės padėties yra tikslinga skiepijimo išlaidas įtraukti į išlaidas, kurios gali būti padengtos iš Bendrijos finansinio įnašo. Dėl to reikia skirti papildomų lėšų finansuoti šių valstybių narių mėlynojo liežuvio ligos likvidavimo ir stebėsenos programas, patvirtintas Sprendimu 2008/897/EB.
(11)
2001 m. gegužės 22 d. Europos Parlamento ir Tarybos reglamentas (EB) Nr. 999/2001, nustatantis tam tikrų užkrečiamųjų spongiforminės encefalopatijos formų prevencijos, kontrolės ir likvidavimo taisykles (5), neseniai buvo iš dalies pakeistas Komisijos reglamentu (EB) Nr. 103/2009 (6), nustatant, kad klasikine skrepi liga užsikrėtusios pieną gaminančios bandos atveju turėtų būti laikomasi griežtesnių reikalavimų.
(12)
2009 m. kovo 18 d. Kipras pateikė naują daugiametę skrepi ligos stebėsenos ir likvidavimo programą, pritaikytą prie naujausių Reglamento (EB) Nr. 999/2001 pakeitimų. Ši programa turi pakeisti šios valstybės narės 2009 m. nacionalinę skrepi ligos likvidavimo programą, patvirtintą Sprendimu 2008/897/EB.
(13)
Dėl ypatingos savo padėties programoje Kipras paprašė padengti virš 50 % gyvulių užsikrėtusių skrepi liga skerdimo išlaidų. Komisija šią programą įvertino tiek veterinariniu, tiek finansiniu požiūriu. Buvo nustatyta, kad ši programa atitinka tam tikrų Bendrijos veterinarijos teisės aktų nuostatas, ypač Sprendimu 2008/341/EB nustatytus kriterijus. Taigi, ši programa turėtų būti patvirtinta.
(14)
Dėl to, kad labai didelė Kipre auginamų avių ir ožkų bandos dalis yra užsikrėtusi skrepi liga, Kipras privalo per trumpą laiką paskersti ypač didelį gyvulių kiekį, kad laikytųsi atitinkamų Bendrijos teisės aktų reikalavimų.
(15)
Dėl šios ypatingos situacijos, skrepi ligos stebėsenos ir likvidavimo programai šioje valstybėje narėje reikėtų numatyti didesnio lygio Bendrijos įnašą. Be to, išlaidos skirtos samdyti specialiems asmenims programos užduotims vykdyti, ir skerdenų naikinimo išlaidos turėtų būti įtrauktos į išlaidas, kurias galima padengti iš tai programai skirto Bendrijos finansinio įnašo.
(16)
Iš dalies pakeistų programų patvirtinimas šiuos Sprendimu turi įtakos pinigų sumoms, kurių reikia programoms vykdyti, kaip patvirtinta Sprendimu 2007/782/EB. Bendrijos finansinio įnašo norma ir didžiausia galima suma kai kurioms programoms turėtų būti atitinkamai patikslinta.
(17)
Todėl Sprendimas 2008/897/EB turėtų būti atitinkamai iš dalies pakeistas.
(18)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nacionalinės iš dalies pakeistos mėlynojo liežuvio ligos likvidavimo ir stebėsenos programos, pateiktos Belgijos 2009 m. sausio 29 d., Danijos 2009 m. balandžio 20 d., Airijos 2009 m. vasario 16 d., Ispanijos 2009 m. kovo 6 d., Prancūzijos 2009 m. vasario 2 d., Nyderlandų 2008 m. gruodžio 8 d., Latvijos 2009 m. vasario 20 d., Lietuvos 2009 m. vasario 20 d., Portugalijos 2009 m. vasario 20 d., Suomijos 2009 m. sausio 7 d., šiuo sprendimu patvirtinamos 2009 m. sausio 1 d.-2009 m. gruodžio 31 d. laikotarpiui.
2 straipsnis
Nacionalinės iš dalies pakeistos užkrečiamosios spongiforminės encefalopatijos stebėsenos programos, pateiktos Danijos 2009 m. kovo 18 d., Ispanijos 2009 m. balandžio 7 d., Italijos 2009 m. sausio 29 d., Liuksemburgo 2009 m. kovo 16 d., Nyderlandų 2009 m. vasario 20 d., Portugalijos 2009 m. kovo 4 d., Suomijos 2009 m. vasario 27 d., ir Jungtinės Karalystės 2009 m. sausio 26 d., šiuo sprendimu patvirtinamos 2009 m. sausio 1 d.-2009 m. gruodžio 31 d. laikotarpiui.
3 straipsnis
Antriesiems daugiametės pasiutligės likvidavimo programos metams Slovėnijos 2009 balandžio 23 d. pateikta iš dalies pakeista programa šiuo sprendimu patvirtinama 2009 m. sausio 1 d.-2009 m. gruodžio 31 d. laikotarpiui.
4 straipsnis
Sprendimas 2008/897/EB iš dalies keičiamas taip:
1)
4 straipsnio 2 ir 3 dalys keičiamos taip:
„2. Bendrijos finansinis įnašas sudaro 50 % kiekvienos 1 dalyje nurodytos valstybės narės patiriamų išlaidų skiepijimui, virusologinei, serologinei ir entomologinei priežiūrai reikalingiems laboratoriniams tyrimams atlikti, gaudyklėms ir skiepams įsigyti, neviršijant:
a)
4 450 000 EUR Belgijai;
b)
5 000 EUR Bulgarijai;
c)
2 350 000 EUR Čekijai;
d)
50 000 EUR Danijai;
e)
15 700 000 EUR Vokietijai;
f)
180 000 EUR Estijai;
g)
800 000 EUR Airijai;
h)
50 000 EUR Graikijai;
i)
21 000 000 EUR Ispanijai;
j)
57 000 000 EUR Prancūzijai;
k)
3 000 000 EUR Italijai;
l)
460 000 EUR Latvijai;
m)
0 EUR Lietuvai;
n)
510 000 EUR Liuksemburgui;
o)
1 400 000 EUR Vengrijai;
p)
5 000 EUR Maltai;
q)
50 000 EUR Nyderlandams;
r)
3 350 000 EUR Austrijai;
s)
500 000 EUR Lenkijai;
t)
5 300 000 EUR Portugalijai;
u)
250 000 EUR Rumunijai;
v)
910 000 EUR Slovėnijai;
w)
820 000 EUR Suomijai;
x)
1 550 000 EUR Švedijai.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
Elisa tyrimui: 2,5 EUR už tyrimą;
b)
PGR tyrimui: 10 EUR už tyrimą;
c)
perkant vienvalenčius skiepus: 0,3 EUR už dozę;
d)
perkant dvivalenčius skiepus: 0,45 EUR už dozę;
e)
galvijų skiepijimui - 1,50 EUR vienam paskiepytam galvijui, nepriklausomai nuo naudotų skiepų dozių skaičiaus ir tipų;
f)
avių ar ožkų skiepijimui - 0,75 EUR vienai paskiepytai aviai ar ožkai, nepriklausomai nuo naudotų skiepų dozių skaičiaus ir tipų.“
2)
9 straipsnio 2 dalies 1 punkte suma „1 800 000 EUR“ keičiama į „50 000 EUR“.
3)
13 straipsnio 2 dalies e punkte suma „370 000 EUR“ keičiama į „530 000 EUR“.
4)
Įterpiamas 15 a straipsnis:
„15 a straipsnis
Skrepi liga
1. 2009 m. kovo 18 d. Kipro pateikta daugiametė skrepi ligos stebėsenos ir likvidavimo programa patvirtinama 2009 m. sausio 1 d.-2010 m. gruodžio 31 d. laikotarpiui.
2. Bendrijos finansinis įnašas sudaro:
a)
100 % Kipro patirtų išlaidų atliekant greituosius ir pirminius molekulinius tyrimus;
b)
75 % Kipro patirtų išlaidų kompensacijoms savininkų patiriamai žalai už pagal skrepi ligos stebėsenos ir likvidavimo programą paskerstus ir sunaikintus gyvulius atlyginti;
c)
50 % išlaidų:
i)
genotipui nustatyti skirtų mėginių tyrimams atlikti;
ii)
preparatų, skirtų gyvulių eutanazijai, pirkimui;
iii)
specialių asmenų programos užduotims vykdyti samdymui;
iv)
skerdenų naikinimui.
3. Kipro išlaidų, patiriamų įgyvendinant 1 dalyje nurodytas programas, didžiausia kompensuotina suma vidutiniškai neviršija:
a)
30 EUR už Reglamento (EB) Nr. 999/2001 II dalies A skyriaus III priede nurodytą avių ir ožkų tyrimą;
b)
175 EUR už Reglamento (EB) Nr. 999/2001 X priedo C skyriaus 3.2 punkto c ir i papunkčiuose nurodytą pirminį molekulinį atskiriamąjį tyrimą;
c)
10 EUR už kiekvieną genotipo nustatymo tyrimą;
d)
100 EUR už paskerstą avį ar ožką.
4. 2009 m. skiriama 5 400 000 EUR suma.
5. Suma, kuri bus skiriama 2010 m., nustatoma atsižvelgiant į programos vykdymą 2009 m.“
5 straipsnis
Šis sprendimas skirtas valstybėms narėms.
Priimta Briuselyje, 2009 m. liepos 22 d.

Labels: 4
20
0
6
18
15